open-index/open-wikipedia-markdown huggingface dataset:
Wendtin talo

**Wendtin talo** oli Gustaf Estlanderin piirtämä rakennus Helsingin Siltasaaressa, Hakaniementorin laidalla. Se valmistui vuonna 1903. Talo sai nimensä isännöitsijänsä Carl Viktor Alexander von Wendtin mukaan. Talossa asui vaurasta väkeä palvelijoineen, vaikka se sijaitsikin työ­väen kaupungin­osassa Pitkänsillan takana. Kansallis-Osake-Pankki osti 1960-luvun alussa kaikki korttelin tontit ja rakennukset. Tontilla oli paljon hyödyntämätöntä rakennusoikeutta, mikä teki alueesta erittäin kiinnostavan sijoitus­kohteen. Tontti­kauppojen jälkeen pankki järjesti korttelin suunnittelusta kutsu­kilpailun, jonka lähtö­kohtana oli kaikkien vanhojen talojen purku. Arkkitehti­kilpailuun kutsuttiin mukaan sen ajan tunnetuimpiin arkkitehteihin kuuluneet Aarne Ervi ja arkkitehti­pariskunta Kaija ja Heikki Siren, jotka myöhemmin voittivat arkkitehti­kilpailun.

Koko kortteli, jolla tuolloin sijaitsi Wendtin talon lisäksi toinen jugendtalo sekä muutama puu­talo, purettiin 1960-luvun alussa. Tontille rakennettiin Ympyrätalo, joka valmistui 1968.

## Kuvagalleria


Hakaniementori, Helsinki 1961.jpg|Hakaniementori vuonna 1961. Keskellä näkyy Wendtin talo.


## Lähteet

* 

### Viitteet
TAAG Angola Airlines

**TAAG Angola Airlines** (port. *Linhas Aéreas de Angola*) Angolan kansallinen lentoyhtiö. Luandassa pääkonttoriansa pitävä yhtiöllä on laaja kotimaan verkosto ja se lentää eri puolille Afrikkaa, Eurooppa sekä Etelä-Amerikkaa. Yhtiö on Angolan valtion täysin omistama ja omistaa täysin tytäryhtiönsä Angola Air Charterin.

## Laivasto
Heinäkuussa 2016:

* 4 Boeing 737-700
* 1 Boeing 737-700QC
* 3 Boeing 777-200ER
* 4 Boeing 777-300ER (1 tilauksessa)

## Lähteet

## Aiheesta muualla
Kulula.com

**Kulula.com**  oli eteläafrikkalainen halpalentoyhtiö, joka lensi maan sisäisiä lentoja. Se perustettiin heinäkuussa 2001 ja aloitti toimintansa elokuussa 2001. Yhtiö oli eteläafrikkalaisen Comair Limitedin tytäryhtiö.

Yhtiö ajautui taloudellisiin vaikeuksiin erityisesti koronaviruspandemian vuoksi ja se lopetti toimintansa samaan aikaan emoyhtiönsä kanssa kesäkuussa 2022.

## Laivasto
Kulula.comin laivastoon kuului heinäkuussa 2021 yhdeksän lentokonetta.

* 1 Boeing 737-400
* 8 Boeing 737-800

## Lähteet

## Aiheesta muualla

* Kulula.com
Arthur Lee

**Arthur Lee** (7. maaliskuuta 1945 Memphis, Tennessee – 3. elokuuta 2006 Memphis, Tennessee) oli yhdysvaltalainen muusikko. Hän tuli tunnetuksi yhtyeestä Love, jonka *[[Forever Changes]]* -albumi vuodelta 1967 on yhtyeen tunnetuin. Lee oli yksi Yhdysvaltojen länsirannikon psykedeelisen musiikin vaikuttajista 1960-luvulla.

Lee kuoli 3. elokuuta 2006 leukemiaan Memphisissä.

## Sooloalbumit
**[[Vindicator (album)|Vindicator]]* (1972)
**[[Black Beauty]]* (1973) 
**Arthur Lee* EP (1977)
**[[Arthur Lee (albumi)|Arthur Lee]]* (1981)

## Lähteet

## Aiheesta muualla
* Arthur Leen muistokirjoitus Helsingin Sanomissa
Thaimaan valtionrautatiet

**Thaimaan valtionrautatiet** (, , lyh. SRT) on Thaimaan valtion omistama rautatieyhtiö, joka perustettiin vuonna 1890. SRT kuljettaa yli 50 miljoonaa matkustajaa vuositasolla. Vuonna 2005 Thaimaan valtionrautateiden verkosto oli 4070&nbsp;km pitkä ja kokonaan metrin raideleveydellä oleva kapearaiteinen rautatie. Rautatieverkosto on melkein kokonaisuudessaan yksiraiteista, vaikkakin Bangkokin alueella tärkeimmät raiteet ovat kaksi- tai useampiraiteisia.

## Historia
Thaimaan valtionrautatiet perustettiin vuonna 1890 nimellä *Royal Siamese Railway* (RSR). Perustettaessa rautatielaitos jaettiin kahteen osastoon, pohjoiseen ja eteläiseen rautatiehen, jotka yhdistettiin 5. kesäkuuta 1917. Operatiivinen johto ja suuri osa päällystöstä olivat alkuvaiheessa eurooppalaisia. Koillisen radan ensimmäinen rautatieosuus Bangkokista Ayutthayaan, pituudeltaan 71&nbsp;km, aloitettiin 1891 ja saatettiin päätökseen 26. maaliskuuta 1894. Thonburi - Phetchaburi -linja (150&nbsp;km), josta tuli myöhemmin eteläinen rata (Southern Line), avattiin 19. kesäkuuta 1903.

Pohjoinen rata rakennettiin alun perin normaaliraideleveydellä, mutta 1920 maassa aloitettiin siirtyminen kapearaiteiseen järjestelmään naapurivaltioiden Malesian, Burman ja Kambodžan mukaisesti, mikä toteutettiin koko valtakunnassa seuraavan kymmenen vuoden kuluessa. Kuninkaallinen Siamin rautatiet muutti nimensä nykyiseksi Thaimaan valtionrautatieksi 1. heinäkuuta 1951.

## Verkosto
Thaimaan valtionrautateillä on henkilöliikennettä seuraavilla reiteillä:
### Pohjoinen rata
* Bangkok - Ayutthaya - Lopburi - Nakhon Sawan - Phitsanulok - Lampang - Chiang Mai

### Koillinen rata
* Bangkok - Ayutthaya - Nakhon Ratchasima - Khon Kaen - Udon Thani - Nong Khai
* Bangkok - Ayutthaya - Nakhon Ratchasima - Buriram - Si Sa Ket - Ubon Ratchathani

### Itäinen rata
* Bangkok - Chachoengsao - Aranyaprathet
* Bangkok - Chachoengsao - Pattaya

### Eteläinen rata
* Bangkok - Nakhon Pathom - Hua Hin - Surat Thani - Hat Yai - Butterworth (Malesia)
* Bangkok - Nakhon Pathom - Hua Hin - Surat Thani - Hat Yai - Sungai Kolok
* Bangkok - Nakhon Pathom - Hua Hin - Surat Thani - Thung Song - Nakhon Si Thammarat
* Bangkok - Nakhon Pathom - Hua Hin - Surat Thani - Thung Song - Kantang
* Bangkok - Nakhon Pathom - Kanchanaburi - Nam Tok

## Aiheesta muualla
*Thaimaan valtionrautateiden viralliset sivut
*2Bangkok.com: Thaimaan rautatiet
Efektiivinen korko

**Efektiivinen korko** tai sisäinen korko (IRR) on laajasti käytetty menetelmä eri investointivaihtoehtojen välisessä vertailussa.

## Efektiivisen koron määritelmä
Efektiivinen korko (IRR = Internal Rate of Return) on se korko, jolla diskontattujen kassavirtojen nykyarvojen summa on nolla. Matemaattisesti esitettynä yhtälö on seuraava:
		 
\sum_{i=1}^n\frac{PV_i}{(1+r)^i}=0 

**PV**	= kassatapahtuman suuruus

**i**	= kassatapahtuman ajankohta

**r**	= efektiivinen korko.

## Efektiiviseen korkoon vaikuttavat tekijät
Efektiiviseen korkoon vaikuttavat seuraavat tekijät:

* kassatapahtumien ajankohta

* kassatapahtumien summat.

Jos esimerkiksi minkä tahansa luottoon liittyvän tapahtuman summa tai ajankohta muuttuu, on efektiivinen korko aina laskettava uudestaan.

Kassatapahtumien ajankohdat voidaan sopia eri osapuolten välillä tai ne voidaan olettaa. Kuitenkin mitä pitemmälle tulevaisuuteen tapahtumat ajoittuvat, sitä suurempi on niiden toteutumiseen liittyvä epävarmuus.

Kassatapahtumien suuruutta voidaan säädellä eri parametrein (luoton/sijoituksen suuruus, korko, lyhennystapa, käsittelypalkkiot, osingot yms.) tai niiden suuruus voidaan olettaa (sijoitusten realisointiaika ja -hinta yms.).

## Efektiivisen koron rajoitteet
Efektiivinen korko ei sisällä kaikkea rahan sijoituksessa tai lainauksessa tarvittavaa tietoa. Se kuvaa ainoastaan tietyn aikataulun toteutumiselle oletetun rahoitusoperaation sisäisen koron, jossa palautuvat varat oletetaan sijoitettavan edelleen efektiivisellä korolla (mikä pitkällä sijoitushorisontilla ei aina ole realistinen arvio).

Efektiivinen korko ei ota huomioon seuraavia ominaisuuksia:

*sijoituksen / lainauksen volyymia (esimerkiksi tuhannen ja miljoonan euron samoilla parametreilla tapahtuvan sijoituksen efektiivinen korko on sama
*rahan kiertoaikaan ja jälleensijoitukseen liittyviä mahdollisuuksia ja uhkia.

## Katso myös
*Efektiivinen tuotto
*Modifioitu efektiivinen korko
*Nimelliskorko
*Nykyarvo
*Todellinen vuosikorko
Cabo Verde Airlines

**Cabo Verde Airlines** , aiemmin **TACV**, on Kap Verden kansallinen lentoyhtiö, joka perustettiin 1958. TACV on lyhenne sanoista "Transportes Aéreos de Cabo Verde".

## Laivasto
Cabo Verde Airlinesin laivasto koostui seuraavasti toukokuussa 2019. Keski-ikä 26 vuotta.

* 1 kpl Boeing 757-200

## Lähteet

## Aiheesta muualla
*Cabo Verde Airlines
LATAM Ecuador

**LATAM Ecuador** (esp. ***Aerolane Líneas Aéreas Nacionales del Ecuador***)   on ecuadorilainen lentoyhtiö, jonka pääkonttori sijaitsee Quitossa. Yhtiö lentää reittilentoja Quitosta ja Guayaquilista. Yhtiö perustettiin heinäkuussa 2002 nimellä **LAN Ecuador** ja se aloitti lentonsa huhtikuussa 2003. Yhtiön omistavat Translloyd (55%) ja LAN Airlines (45%). Se on Oneworld-allianssin liitännäisjäsen.

Kun LAN ja TAM yhdistyivät LATAM Airlines Groupiksi vuonna 2012, myös LAN Ecuador muutti nimensä LATAM Ecuadoriksi.

## Laivasto
LATAM Ecuadorin laivastoon kuului heinäkuussa 2016 kuusi Airbus A319-100 -konetta. Niiden lisäksi yhtiö käyttää kuitenkin myös emoyhtiö LATAM Airlinesin koneita.

## Lähteet

## Aiheesta muualla

* LAN
Mike Scully

**Mike Scully** (s. 1956) on yhdysvaltalainen televisiotuottaja, joka on tunnettu animaatiosarja *[[Simpsonit|Simpsonien]]* entisenä tuottajana ja käsikirjoittajana. Hän oli sarjan vastaava tuottaja eli *showrunner* tuotantokausilla 9.–12., jotka esitettiin Yhdysvalloissa vuosina 1997–2001. Kaikki häntä edeltäneet vastaavat tuottajat olivat toimineet tehtävässä enintään kahden tuotantokauden ajan. Scully käsikirjoitti muutaman jakson 6. kaudesta alkaen, kuten jaksot ”Lisan kilpailija”, ”Kaksikymmentäviisi pentua” ja ”Lisan liukkaat”. Hän oli myös yksi *[[The Simpsons Movie]]* -elokuvan käsikirjoittajista.

## Aiheesta muualla
*
Kiss Unplugged

**Kiss Unplugged** on yhdysvaltalaisen rock-yhtye Kissin livealbumi vuodelta 1996. Albumi on nauhoitettu New York Cityssä Sony Music Studiosilla Music Televisionin *[[MTV Unplugged]]* -ohjelmasarjan konsertissa 9. elokuuta 1995 noin 500 hengen yleisön edessä, ja sen tuotti Alex Coletti. Konsertissa yhtyeen alkuperäinen eli Paul Stanleyn, Gene Simmonsin, Ace Frehleyn ja Peter Crissin muodostama kokoonpano esiintyi ensimmäisen kerran yhdessä sitten vuoden 1980.

Albumi julkaistiin Mercury Records -levymerkillä 12. maaliskuuta 1996, ja alun perin Music Televisionin televisioesitykseen taltioitu esiintyminen julkaistiin myös VHS- ja DVD -formaateissa. *Kiss Unplugged* nousi Yhdysvalloissa Billboard 200 -albumilistan sijalle 15., ja ylitti myös kultalevyrajan. Suomessa albumi sijoittui albumilistalla korkeimmillaan sijalle 18. Singlenä albumilta julkaistu versio kappaleesta ”Rock and Roll All Nite” nousi Yhdysvalloissa Mainstream Rock Tracks -listan sijalle 13.

## Kappaleet

* "Got to Choose" on mukana ainoastaan Japanin CD-painoksella sekä vinyylilevypainoksella

## Kokoonpano
;Kiss
* Gene Simmons – basso, laulu
* Paul Stanley – kitara, laulu
* Bruce Kulick – kitara, taustalaulu
* Eric Singer – rummut, taustalaulu, laulu kappaleessa "Nothin' to Lose"

;ja
* Ace Frehley – kitara kappaleissa "2 000 Man", "Beth", "Nothin' to Lose" ja "Rock and Roll All Nite", laulu kappaleessa "2 000 Man"
* Peter Criss – rummut kappaleissa "2 000 Man", "Nothin' to Lose" ja "Rock and Roll All Nite", laulu kappaleessa "Beth" 
* Phillip Ashley – piano kappaleessa "Every Time I Look at You"
* Jon Grindstaff – kapellimestari

## Lähteet

## Aiheesta muualla
*
Suomen Taikurit

**Suomen Taikurit ry** on  vuonna 1972 perustettu taikureiden yhdistys. Perustamiskokoukseen osallistuivat Lasse Tiilikainen, Timo Jurva, Kari Levelä, Olavi Vainionpää sekä Timo Saikkonen. Yhdistyksen nimi oli alun perin Taikaritarit ry, mutta jäsenistön toivomuksesta nimi muutettiin vuonna 2002 nykyiseen muotoonsa.

Suomen Taikureiden nykyisenä puheenjohtaja toimii Markus Tervo. Sitä edellinen puheenjohtaja oli Miika Pelkonen. Kunniapuheenjohtaja on Kim Wist. Yhdistys on Suomen suurin ja aktiivisin taikurijärjestö, sen tarkoitus on tuoda taikuutta tietoisuuteen. Yhdistys järjestää säännöllisesti kilpailuja ja seminaareja sekä viikoittaisia tapaamisia taikurikollegoiden kesken.

## Lähteet

## Aiheesta muualla

* Suomen Taikurit ry Yhdistyksen kotisivut
Lisälevy

**Lisälevy** ( tai *expansion disk*) eli **lisäosa** on erikseen myytävä osa aiemmin julkaistuun tietokonepeliin. Useimmiten lisälevyillä peliin lisätään uusia tehtäviä, hahmoja ja hirviöitä, varusteita, ja muuta vastaavaa.

Useimmiten lisälevyt vaativat alkuperäisen pelin omistamisen, ja ovat hinnaltaan huomattavasti alhaisempia. Jotkut lisälevyt toimivat myös yksinään (esimerkiksi jotkin *[[Half-Life]]*n lisälevyt toimivat myös ilman alkuperäistä peliä). Toisinaan lisälevyä aletaan myydä alkuperäisen pelin kanssa, ja toisinaan pelistä julkaistaan painoksia, joka sisältää alkuperäisen pelin ja kaikki julkaistut lisälevyt.

Monessa tapauksessa lisälevyt on annettu ulkopuolisen kehittäjän tehtäväksi, joskin se, että lisälevy on alkuperäisen tekijätiimin tekemä, ei ole poikkeavaa.

Konsoleilla lisälevyjä ei niiden toimintatavasta johtuen ole aikaisemmin nähty kovin usein, mutta uusilla konsoleilla niitä on alkanut esiintyä useammin. Esimerkiksi Xbox-konsolilla peleihin julkaistaan lisäosia Xbox Liven kautta.
Jari Pyykölä

**Jari Pyykölä** (s. 29. helmikuuta 1956 Vihanti) on suomalainen jalkapallovalmentaja.

Pyykölä on valmentanut liigassa FC Jazzia, FC Lahtea, Kuopion Palloseuraa sekä Vaasan Palloseuraa ja Ruotsissa mm. IF Brommapojkarnaa.
Hän johti Jazzin Suomen mestaruuteen kaudella 1996, valmensi tukholmalaisen IF Brommapojkarnan sarjanousuun kaudella 1998 ja nosti VPS:n Ykkösestä liigaan kaudeksi 2006.

Kaudella 2006 Pyykölä piti Vaasan Palloseuran liigassa. Pyykölä erotettiin 9. kesäkuuta 2007. Jari Pyykölä piti välivuoden 2008 ja teki sopimuksen loppuvuonna 2008 valmentaa kaudella 2009 Kakkosessa pelannutta OPS-jp:tä. Hän kuitenkin erosi tehtävästään huhtikuun alussa kaksi viikkoa ennen sarjakauden alkua, koska seuran manageri Miika Juntunen oli puuttunut Pyykölän mielestä liikaa valmennuksen toimintaan. Hän solmi 2010 loppuvuodesta kaksivuotisen sopimuksen valmennuspäälliköksi oululaisseura Tervarit-junioreiden kanssa.

Vuonna 2015 Pyykölä toimi AC Kajaanin päävalmentajana. Sen jälkeen hän ollut apuvalmentajana PS Kemissä, Hakassa, FC Jazzissa ja viimeksi Veikkausliigassa IFK Mariehamnissa.

## Lähteet
Seuraava jääkausi

**Seuraava jääkausi** alkaa, kun nykyinen, kymmenisen tuhatta vuotta kestänyt holoseenin lämpökausi päättyy ja mannerjäätiköt alkavat jälleen laajentua. Maapallon jaksolliset kiertoliikkeen ja akselikallistuman vaihtelu ovat noin 50&nbsp;000 vuoden kuluttua tasolla, joka on aiemmin riittänyt jääkauden laukaisemiseen. Nykyinen ihmisen aiheuttama ilmaston lämpeneminen aiheuttaa kuitenkin sen, ettei seuraavaa jääkautta arvella tulevan ainakaan 100&nbsp;000 vuoteen.

Seuraavan jääkauden aikana iso osa maapallosta säilyisi edelleen elinkelpoisena. Pohjois-Eurooppa ja Pohjois-Amerikka peittyisivät jälleen mannerjäätiköiden alle, vähän niiden eteläpuolella olisi hyytävät ilmasto-olot, ja koko maapallo kuivuisi huomattavasti. Maatalouden tuotanto vähenisi maailmanlaajuisesti huomattavasti, minkä seurauksena maapallo ei kykenisi elättämään lämpökauden aikaisen suuruista ihmisväestöä.

Seuraavan jääkauden alkaminen riippuu paljon Auringon säteilyn voimakkuudesta, joka vaihtelee niin sanottujen Milankovićin jaksojen mukaisesti. Myös ilmakehän hiilidioksidipitoisuus vaikuttaa asiaan.

Maapallo on jo tuhansien vuosien ajan ollut matkalla kohti uutta säteilyminimiä, jonka pohjalukema saavutetaan noin tuhannen vuoden kuluttua. 1970-luvulla oletettiinkin, että tämä johtaisi uuden jääkauden alkamiseen. Maapallon ratavaihtelu on kuitenkin nyt sellaisessa vaiheessa, että Milankovićin jaksojen ilmastovaikutukset ovat poikkeuksellisen lieviä, ja Auringon säteilyvoimakkuuden nousut ja laskut aiempaa vaimeampia. Maapallon seuraava säteilyminimi onkin paljon lievempi kuin se, joka laukaisi viimeisen jääkauden. Tämän vuoksi sen ei enää nykyisin uskota riittävän uuteen jääkauteen edes huomioimatta ihmisen vaikutusta ilmastoon.

15&nbsp;000–20&nbsp;000 vuoden kuluttua saavutetaan jälleen säteilyminimi, mutta tämäkin jää lieväksi.

Seuraavan kerran maapallon säteilyminimi laskee aiempien jääkausien aloittaneiden säteilyminimien tasolle vasta aikaisintaan noin 50&nbsp;000 vuoden kuluttua. Silloinkin ihmisen toiminta ilmakehän hiilidioksidipitoisuuden kasvattamisessa voi olla aiheuttanut sen, että jääkauden alkaminen viivästyy entisestään. Vuonna 2016 joukko saksalaistutkijoita esitti, että jo alle kahden lämpöasteen nousuun maapallolla johtava maltillinen hiilidioksidipitoisuuden nousu aiheuttaisi sen, että uutta jääkautta ei tulisi ainakaan 100&nbsp;000 vuoteen. Tämä vastaa 1&nbsp;000–1&nbsp;500 gigatonnin hiilimäärän vapautumista ilmakehään. Vastaavasti jos ilmakehään vapautuisi 5&nbsp;000 gigatonnia hiiltä hiilidioksidin muodossa, uutta jääkautta ei tulisi 500&nbsp;000 vuoteen.

## Lähteet
LAM Mozambique Airlines

**LAM Mozambique Airlines** (Linhas Aéreas de Moçambique) on Mosambikin kansallinen lentoyhtiö.

LAMilla on kansainvälisiä kohteita Keniassa, Portugalissa, Etelä-Afrikassa, Tansaniassa ja Zimbabwessa.

## Laivasto

Heinäkuussa 2021 LAM Mozambique Airlinesin laivastoon kuului neljä lentokonetta, joiden keski-ikä oli 14,5 vuotta.

* 2 Boeing 737-700
* Bombardier Dash 8-Q400 (1 tulossa käyttöön)
* 2 Embraer 190AR

## Lähteet

## Aiheesta muualla

* LAM Mozambique Airlines
The Box Set

**The Box Set** on hard rock -yhtye KISSin kokoelma-albumi, joka julkaistiin 20. marraskuuta 2001. 

Kokoelma-albumi sisältää kaikkiaan viisi cd:tä, joilla on yhteensä 94 biisiä. Levyllä on KISSin esiasteen, Wicked Lesterin äänitysten lisäksi KISSin demoja ja aikaisemmin julkaisemattomia kappaleita 1960-luvun lopulta lähtien. 

## Kappalelistat

### Levy 1
#"Strutter (Demo)" 
#"Deuce (Demo)" 
#"Keep Me Waiting (Wicked Lester)" 
#"She (Wicked Lester)" 
#"Love Her All I Can (Wicked Lester)" 
#"Let Me Know (Demo)" 
#"100,000 Years (Demo)" 
#"Stop, Look To Listen (Paul Stanley Demo)" 
#"Leeta (Gene Simmons Demo)" 
#"Let Me Go, Rock 'N Roll (Demo)"
#"Acrobat (Live)" 
#"Firehouse (Demo)" 
#"Nothin' To Lose" 
#"Black Diamond" 
#"Hotter Than Hell" 
#"Strange Ways" 
#"Parasite" 
#"Goin' Blind" 
#"Anything For My Baby" 
#"Ladies In Waiting" 
#"Rock And Roll All Nite"

### Levy 2
#"C'mon And Love Me (Live)" 
#"Rock Bottom (Live)" 
#"Cold Gin (Live)" 
#"Watchin' You (Live)" 
#"Doncha Hesitate (Demo)" 
#"Mad Dog (Demo)" 
#"God Of Thunder (Demo)" 
#"Great Expectations" 
#"Beth" 
#"Do You Love Me?" 
#"Bad, Bad Lovin' (Demo)" 
#"Calling Dr. Love" 
#"Mr. Speed (Demo)" 
#"Christine Sixteen" 
#"Hard Luck Woman" 
#"Shock Me" 
#"I Stole Your Love" 
#"I Want You (Soundcheck)" 
#"Love Gun (Demo)" 
#"Love Is Blind (Demo)"

### Levy 3
#"Detroit Rock City (Edit)" 
#"King Of The Night Time World (Live)" 
#"Larger Than Life" 
#"Rocket Ride" 
#"Tonight You Belong To Me" 
#"New York Groove" 
#"Radioactive (Demo)" 
#"Don't You Let Me Down" 
#"I Was Made For Lovin' You" 
#"Sure Know Something" 
#"Shandi" 
#"You're All That I Want (Demo)" 
#"Talk To Me (Live)" 
#"A World Without Heroes"
#"The Oath" 
#"Nowhere To Run (Remix)" 
#"Creatures Of The Night" 
#"War Machine" 
#"I Love It Loud"

### Levy 4
#"Lick It Up" 
#"All Hell's Breakin' Loose" 
#"Heaven's On Fire" 
#"Get All You Can Take" 
#"Thrills In The Night" 
#"Tears Are Falling" 
#"Uh! All Night" 
#"Time Traveller (Demo)" 
#"Hell Or High Water" 
#"Crazy Crazy Nights" 
#"Reason to Live" 
#"Let's Put The 'X' In Sex" 
#"Hide Your Heart"
#"Ain't That Peculiar (Demo)" 
#"Silver Spoon" 
#"Forever (Remix)"

### Levy 5
#"God Gave Rock 'N' Roll To You II" 
#"Unholy (Edit)" 
#"Domino (1991 Demo)" 
#"Every Time I Look At You" 
#"Comin' Home (Live, "Unplugged")" 
#"Got To Choose (Live, "Unplugged")" 
#"I Still Love You (Live, "Unplugged")" 
#"Nothin' To Lose (Live, "Unplugged")" 
#"Childhood's End (w/ coda)" 
#"I Will Be There" 
#"Psycho Circus (Edit)" 
#"Into The Void" 
#"Within (Edit)" 
#"I Pledge Allegiance To The State Of Rock 'N Roll" 
#"Nothing Can Keep Me From You" 
#"It's My Life ("Originals Version")" 
#"Shout It Out Loud (1996 Live)" 
#"Rock And Roll All Nite (Live)"

## Aiheesta muualla
*
John C. Mather

**John Cromwell Mather** (s. 27. elokuuta 1945) on yhdysvaltalainen fyysikko, joka on tutkinut kosmista taustasäteilyä. Hän sai Nobelin fysiikanpalkinnon vuonna 2006 yhdessä George Smootin kanssa heidän havainnostaan kosmisen taustasäteilyn mustan kappaleen säteilyn kaltaisuudesta ja sen anisotropiasta. Mather työskentelee Yhdysvaltain avaruushallinto NASAssa.

## Elämä
Mather syntyi virginialaisessa pikkukaupungissa, kävi koulunsa lähistöllä ja sai stipendin Princetoniin, mutta ystävänsä houkuttelemana päättikin vaihtaa Berkeleyhin. Vuonna 1970 hän etsiskeli väitöskirjan aihetta ja pääsi mukaan kosmista taustasäteilyä tutkivaan projektiin nimeltä COBE. Siinä rakennettiin sensoreita jotka toimivat maanpinnalla tai ilmapallon varassa. Matherin väitös valmistui 1974. Vuonna 1976 NASA hyväksyi projektin jatkon ohjelmaansa, ja samantyyppisiä instrumentteja vietiin ilmakehän ulkopuolelle.

## Merkitys
Matherin ja Smootin COBE-instrumentillä tekemät havainnot vahvistavat teoriaa alkuräjähdyskestä ja siitä että maailmankaikkeus sai alkunsa tiheästä ja kuumasta aineesta.

## Lähteet
Trap

**Trap** on skeetin ohella toinen olympialaji haulikkoammunnassa. Trap-lajeja ovat trap (olympiatrap), kaksoistrap, kansallinen trap (1-trap), automaattitrap (A-trap) ja metsästystrap. Trap (olympiatrap) ja kaksoistrap ovat kansainvälisiä lajeja, loput kolme lajia kansallisia.

Kansallisissa trap-lajeissa on aina viisi ampumapaikkaa suorassa linjassa ja kiekonheitin sijaitsee 15 metrin päässä ampumapaikkojen etupuolella (metsästystrapissa 10 m). Kiekko lähtee aina ampujan pyynnöstä, useimmilla radoilla mikrofonilähettimen välityksellä. Heittimenä käytetään automaattista heitintä, jossa on muuttuva heittokorkeus,-nopeus ja sivukulma, kunkin alalajin sääntöjen mukaisesti.

Olympia-trapissa on heitinhaudassa 15 heitintä, jotka säädetään kiinteiksi tietyn skeeman mukaan. Eli kunkin ampumapaikan edessä on kolmen heittimen muodostama ryhmä, jossa reunaheittimet heittävät kiekon jyrkemmässä kulmassa kuin keskiheitin. Ampujalla on käytettävissä kaksi laukausta kiekkoa kohti lukuun ottamatta finaalisarjoja jotka ammutaan yhdellä patruunalla.

Kaksoistrapissa heitetään kaksi kiekkoa kerralla myös ennalta säädetyn skeeman mukaan. Ampujalla on käytössään yksi laukaus kiekkoa kohti.

## Lähteet

## Aiheesta muualla
* 
* 
*
Sipoon kirkko (Helsinki)

**Sipoon kirkoksi** kutsuttiin Helsingin Taka-Töölössä, Töölön raitiovaunuvarikon vieressä osoitteessa Mannerheimintie 76 (ent. Läntinen Viertotie) sijainnutta jugendtaloa. Helsingin Raitiotie- ja Omnibus Osakeyhtiö (myöh. Helsingin kaupungin liikennelaitos) rakennutti sen työsuhdeasunnoiksi vuonna 1905. Arkkitehtina toimi Waldemar Aspelin, joka oli suunnitellut myös viereisen, vuonna 1900 valmistuneen raitiovaunuhallin, varikon vanhimman rakennuksen. Rakennus sai nimensä sipoolaisista raitiovaunujen rahastajista, joita palkattiin lakkoilevien työntekijöiden tilalle vuonna 1904, sekä tornista, joka toi mieleen kirkon. Rahastajat asuivat rakennuksen työsuhdeasunnoissa.

Rakennus purettiin vuonna 1978 ja oli Helsingin keskustan viimeisiä purettuja arvorakennuksia. Tilalle rakennettiin seuraavana vuonna arkkitehti Matti Hakalan suunnittelema harmaa elementtirakennus.

Talo on tullut tunnetuksi myös Hectorin Asfalttiprinssi-laulun (1973) sanoista, joissa laulaja ennakoi talon kohtaloa, sillä sen purkamisesta oli jo tehty päätös:

Hectorin lapsuudenkoti oli parin korttelin päässä Mannerheimintien toisella puolella, Mannerheimintie 45:ssä. 

## Lähteet
Kontraposto

**Kontraposto** (
Chiasmo Contrapposto-Canone Canon policleteo (2of3pages)-scheme-diagram-photo Paolo Villa 2024 CC BY-SA 4.0 (and italian Law & MiC)- Doryphoros by Polykleitos, photo-scheme-diagram.pdf| Doryforos
Image:02 2020 Grecia photo Paolo Villa FO190024 bis (Museo archeologico di Olimpia - Statua Ermes con Dioniso Bambino scolpita da Prassitele, Arte pre Ellenistica, con gimp).jpg|*[[Praksiteleen Hermes]]* eli *Dionysos-lasta kantava Hermes*, n. 340 eaa.
Chiasmo Contrapposto-Canone Canon policleteo (3pages)-scheme-diagram-photo Paolo Villa 2024 CC BY-SA 4.0 (and italian Law & MiC)- Doryphoros by Polykleitos, photo-scheme-diagram.pdf| Doryforos


## Lähteet

## Aiheesta muualla
Nordiska museet

**Nordiska museet** (*Pohjoismainen museo*) on museo Ruotsin pääkaupungissa Tukholmassa. Se sijaitsee Djurgårdenin saarella lähellä kaupungin keskustaa. Museo esittelee Ruotsin kulttuurihistoriaa ja kansatiedettä 1500-luvulta nykypäivään.

Artur Hazelius perusti museon 1800-luvun toisella puoliskolla. Se tunnettiin alun perin nimellä Skandinavisk-etnografiska samlingen eli Skandinavialaisen kansatieteen kokoelma. Nykyisen nimensä Nordiska museet sai vuonna 1880.

Nykyinen museorakennus rakennettiin vuosina 1889–1907. Sen suunnittelijana toimi arkkitehti Isak Gustaf Clason. Kyseessä on yksi Tukholman monumentaalisimmista rakennuksista. Rakennuksessa on vaikutteita 1600-luvun pohjoiseurooppalaisesta renessanssiarkkitehtuurista, kuten Frederiksborgin linnasta. Museon keskuksena oleva suuri muistosali perustui Hazeliuksen vuonna 1890 esittämään suunnitelmaan. Sisäänkäyntiä koristavat obeliskit ja Kaarle X Kustaan ratsastajapatsas. Pääsalin päässä on massiivinen Kustaa Vaasan patsas.

Djurgårdsbronin läheinen alue, jossa museo sijaitsee, tunnetaan nimellä Leijonslätten.

## Lähteet

## Aiheesta muualla

* Viralliset sivut
Nelli-portaali

**Nelli-portaali** oli Suomessa käytössä ollut sähköisten aineistojen hallintaväline, yhteinen tietokantojen käyttöliittymä, jota käyttivät erityisesti yliopistojen ja ammattikorkeakoulujen kirjastot. Näiden lisäksi yleisten kirjastojen käytössä oli alueellisia Nelli-portaaleita. Nelli oli kansallisen elektronisen kirjaston hanke, mistä tulee myös nimi (**N**ational **EL**ectronic **L**ibrary **I**nterface). 

Nelli oli metahakujärjestelmä, jolla käyttäjä voi suorittaa tiedonhaun useista tietokannoista ja muista tiedonlähteistä samalla kertaa. Tämä tarkoittaa, että käyttäjä voi ja hänen osittain myös täytyi säädellä omaa hakuprosessiaan monipuolisesti.

Nellin sisältö ja ulkoasu vaihtelivat portaalista toiseen, mutta perusrakenne oli yhteinen. Sisältö riippui siitä, mitä tietokantoja kutakin Nelliä ylläpitävä organisaatio tarjosi asiakkailleen. Nelli koostui kahdesta Ex Libris Groupin ohjelmistosta: MetaLib ja SFX.

Nelli-portaali otettiin käyttöön vuonna 2004 ja poistui käytöstä vuoden 2016 lopussa. Sen korvasi Finna-palveluperhe.

## Hakutavat
Nelli-portaalissa oli käytössä useita erilaisia hakutapoja:
* **pikahaku** – tiedonhaku kohdistuu muutamaan ennalta valittuun aineistoryhmään
* **monihaku** – monipuolinen hakutapa, jossa käyttäjä voi itse valita aineistoja, joihin haku kohdistuu
* **aineiston valinta** – käyttäjä valitsee tiedonlähteen ja haku tapahtuu sen omalla hakukäyttöliittymällä
* **lehtivalinta** – haku kohdistuu portaaliin kuuluviin, asiakkaan valitsemiin sähköisiin lehtiin

## Lähteet

## Aiheesta muualla
* Nelli-portaali - kansallista tiedonhakua (Tietolinja 02/2003)
* Kirjastouutisia - Nelli-teemanumero
* Kansallinen elektroninen kirjasto FinElib
NK Dinamo Zagreb

**NK Dinamo** on jalkapalloseura Kroatian pääkaupungista Zagrebista. Joukkueen kannattajat tunnetaan nimellä Bad Blue Boys.

## Historia
Toisen maailmansodan jälkimainingeissa kommunistien hallitsemassa Jugoslaviassa Zagrebin jalkapalloseurat lakkautettiin ja 9. kesäkuuta 1945 muodostettiin kaupungin joukkue *Dinamo* (”dynamo”), ja entisestä kaupungin suurseurasta Građanskista pelaajat liittyivät joko siihen tai Belgradin Partizaniin. Entinen Građanskin valmentaja Marton Bukovi jatkoi työtään Dinamon parissa yhdessä entisen seuran pelaajan Franjo Žlofin kanssa. Lisäksi joukkueeseen liittyi pelaajia HAŠKista (*Hrvatski akademski športski klub*), kuten Ratko Kacian, Željko Čajkovski, Svetozar Peričić ja Dragutin Lojen. Vuonna 1969 seura otti käyttöön Građanskin perinteiset värit ja sen perinteitä noudattelevan vaakunan. 

Vuonna 1991 seura muutti nimensä HAŠK-Građanskiksi ja 1993 Croatia Zagrebiksi. Tarkoituksena oli karistaa Kroatian itsenäisyyden kynnyksellä vanha kommunistimenneisyys. Kannattajien keskuudessa nimi säilyi kuitenkin Dinamona, ja virallisesti nimi palautettiin käyttöön 14. helmikuuta 2000.

## Saavutuksia
*Kroatian mestaruus (24): 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023
*Jugoslavian mestaruus (4): 1948, 1952, 1958, 1982
*Kroatian Cupin voitto (16): 1994, 1996, 1997, 1998, 2001, 2002, 2004, 2007, 2008, 2011, 2012, 2015, 2016, 2018, 2021)
*Kroatian Super cupin voitto (5): 2002, 2003, 2006, 2010, 2013
*Jugoslavian Cupin voitto (7): 1951, 1960, 1963, 1965, 1969, 1980, 1983
*Messucupin voitto 1967
*Messucupin hopeaa 1963
*Balkanin cupin voitto 1977

## Entisiä päävalmentajia

*  Osvaldo Ardiles
*  Otto Barić
*  Nenad Bjelica
*  Miroslav Blažević
*  Vahid Halilhodžić
*  Branko Ivanković
*  Tomislav Ivić
*  Sergej Jakirović
*  Zlatko Kranjčar
*  Vlatko Marković
*  Josip Skoblar
*  Velimir Zajec
*  Krunoslav Jurčić

## Aiheesta muualla

* Kroatian- ja englanninkielinen sivu
* Bad Blue Boys, virallinen kannattajaryhmä
Ciba Specialty Chemicals

**Ciba Specialty Chemicals** oli sveitsiläinen kemianalan yritys. Yhtiön pääkonttori oli Baselissa, Sveitsissä. Sen liikevaihto oli vuonna 2004 noin 7 miljardia Sveitsin frangia ja sillä oli noin 19300 työntekijää. Yhtiö syntyi lääkeyritys Novartiksen kemianteollisuuden yhtiöittämisestä vuonna 1997. Ciba Specialty Chemicals sulautui BASF:iin kesäkuussa 2009. 

Ciba Specialty Chemicalsin Suomen hallinto- ja tuotekehitysyksikkö sijaitsivat Raisiossa sen ostettua vuonna 2004 Raisio Oyj:n kemianteollisuuden toiminnot. Syksyllä 2009 BASF ilmoitti yt-neuvottelujen päätyttyä lakkauttavansa Raision tuotekehitys-, hallinto- ja myyntiyksiköt. 

## Lähteet

## Aiheesta muualla
* Yhtiön omat sivut
Tampereen klassillinen lukio

**Tampereen klassillinen lukio** (puhekielessä myös **Clasu**) on Tampereella sijaitseva lukio. Se sijaitsee Tampereen keskustassa Tuomiokirkon vieressä, Rautatienkadun ja Satakunnankadun kulmassa. Lukion rehtorina toimii Maria Kaakkolammi. Vuonna 2021 lukiossa oli noin 680 opiskelijaa.

Tampereen klassillisessa lukiossa on yleislinja ja luonnontiedelinja, joka aloitti syksyllä 2013. Linjaa varten remontoitiin laboratorioita ja kokoelmahuoneita.

Kielinä lukiossa voi opiskella englantia, espanjaa, italiaa, latinaa, ranskaa, ruotsia, saksaa ja venäjää. Lukiolla on Saksan liittotasavallan opetusministeriön virallinen lupa järjestää saksan kielen diplomikokeita, joiden läpäisy antaa oikeuden hakea korkeakouluopintoihin saksankielisissä maissa. Lukiolla on ystävyyskoulut Espanjassa, Italiassa, Ranskassa, Saksassa ja Tšekissä.

Kirjailija Jarkko Tontin romaani *[[Luokkakokous (romaani)|Luokkakokous]]* kertoo Tampereen klassillisen lukion entisistä oppilaista, jotka järjestävät luokkakokousta.

## Historia
Tampereen klassillinen lyseo aloitti toimintansa 1901 Reaalilyseon rinnakkaisosastona. Koulu itsenäistyi Klassilliseksi lyseoksi 1903 ja oma, Johan Jacob Ahrenbergin suunnittelema koulurakennus valmistui 1907. Ennen lisärakennuksen valmistumista samassa talossa toimi myös keskikoulu. Nykyään lukion käytössä on myös vuonna 1968 valmistunut lisärakennus. Vuonna 2013 lukiossa aloitti luonnontiedelinja, jolle myönnettiin valtakunnallisen erityisen tehtävän asema syksyllä 2017. Vuonna 2016 valmistui yhdysrakennus, joka liittää yhteen päärakennuksen ja vuonna 1968 valmistuneen Rongansiiven.

Tampereen klassillinen lukio oli mukana opetus- ja kulttuuriministeriön käynnistämässä valtakunnallisessa tuntijakokokeilussa, joka kohdentui lukion syksyinä 2016 ja 2017 aloittaneisiin nuoriin.

## Kuuluisia koulussa opiskelleita
* Matti Apunen, journalisti
* Tommi Auvinen, ohjaaja, näyttelijä
* Yrjö Jylhä, runoilija
* Veikko Kerttula, ohjaaja
* Paavo Koskela, poliisikomentaja
* Minerva Krohn, lääkäri, Helsingin kaupunginvaltuuston entinen puheenjohtaja
* Jussi Kylätasku, kirjailija
* Toivo Kärki, säveltäjä ja muusikko
* Tarvo Laakso, muusikko ja pappi
* Rauno Lehtinen, säveltäjä, muusikko
*Samuel Lehtonen, Helsingin hiippakunnan piispa
* Eino Jalmari Leino, kaupunginjohtaja
* Veikko Leuku, toimittaja
* Aarre Nyman, radiotoimittaja
* Reino Oittinen, poliitikko, opetusministeri
* Raoul Palmgren, kirjailija
* Juha Pihkala, piispa
* Erkki Pohjanheimo, televisiotuottaja ja ohjaaja, laulaja
* Sanna Saarijärvi, näyttelijä
* Hannu Salama, kirjailija
* Juha Suoranta, professori Tampereen yliopistossa
* Jarkko Tontti, kirjailija, runoilija, lakimies
* Arto Tuominen, näyttelijä
* Jouko Turkka, ohjaaja ja kirjailija
* Vesa Vierikko, näyttelijä
* Lauri Viita, runoilija ja kirjailija

## Lähteet

## Kirjallisuutta
* Clasu: elämän paalupaikka. Toim. Pasi Takala. Tampereen Klassikot ry. 2020.
* Piilipuun varjosta yhdyskäytävään. Tampereen Klassillinen lyseo 120 vuotta. Toim. Pasi Takala ja Mikko Turunen. Tampereen Klassikot ry. 2023.

## Aiheesta muualla

* Tampereen klassillisen lukion nettisivut
Peter Norman

**Peter Norman** (15. kesäkuuta 1942 – 3. lokakuuta 2006 Melbourne) oli australialainen yleisurheilija ja vuoden 1968 Méxicon kesäolympialaisten 200 metrin juoksun hopeamitalisti. Hänen Méxicon olympialaisissa juoksemansa aika 20,06 säilyi Australian ennätyksenä vuoteen 2024 asti. Olympialaisten lisäksi Norman voitti saman matkan Australian mestaruuden viidesti (1966–1970) sekä vuoden 1966 Kansainyhteisön kisoissa 4&nbsp;×&nbsp;100 metrin viestijuoksussa pronssia.

Méxicon olympialaisissa yhdysvaltalaiset Tommie Smith ja John Carlos voittivat kulta- ja pronssimitalin. Palkintokorokkeella Smith ja Carlos, molemmat afroamerikkalaisia, nostivat mustaan nahkahansikkaaseen verhotun kätensä protestoidakseen kotimaansa rotusyrjintää Yhdysvaltain kansallislaulun soidessa. Norman tuki protestia pitämällä palkintojenjakoseremoniassa rinnassaan Olympic Project for Human Rightsin (OPHR) kangasmerkkiä. Kotimaassaan häntä rangaistiin teostaan epävirallisesti siten, että hän ei päässyt vuoden 1972 olympialaisiin, vaikka oli ennen kisoja maailmantilaston viides ja alittanut karsintarajan 13 kertaa.

Norman kuoli 64-vuotiaana infarktiin. Smith ja Carlos olivat kantamassa arkkua hänen hautajaisissaan.

## Lähteet
Kovero

**Kovero** on
* Kovero (kylä) Joensuun kaupunginosa, 
* Kovero (kylä Lapualla) Lapualla sijaitseva kylä
*Kovero (kylä Laitilassa)
* Tuupovaaran kunnan entinen nimi
* Kovero-niminen suomalainen keskitysleiri Itä-Karjalassa jatkosodan aikana
* Koveron perinnetila, museoitu kruununmetsätorppa Seitsemisen kansallispuiston läheisyydessä.

**Järviä**
* Kovero, järvi Juuassa
* Kovero, järvi Padasjoella
* Kovero, järvi Ruovedellä Helvetinjärven kansallispuistossa
* Kovero, järvi Sysmässä
katso myös
* Koverojärvi, järvi Hämeenlinnassa
* Koverojärvi, järvi Joensuussa
* Koverojärvi, järvi Orivedellä
* Koverojärvi, järvi Tammelassa

**Henkilöitä**
* Einari Kovero (1892–1976), runoilija
* Esko Kovero (s. 1958), näyttelijä
* Ilmari Kovero (1877–1963), kansantaloustieteilijä, professori
* Karl Adolf Kovero (1845–1929), kirjailija ja kääntäjä
* Kyllikki Kovero, myöh. *Tuominen*, o.s. *Ståhlberg* (1908–1994), opettaja ja oppikirjojen laatija
* Martti Kovero (1882–1955), Tilastollisen päätoimiston ylijohtaja, professori
Enrique Bolaños

**Enrique José Bolaños Geyer** (13. toukokuuta 1928 – 14. kesäkuuta 2021) oli Nicaraguan presidentti  vuosina 2002–2007. Hänen seuraajansa on Daniel Ortega.

Bolaños vastusti julkisesti 1980-luvulla hallinnutta Sandinistarintamaa ja hänet vangittiin. Suvun SAIMSA-yhtiö takavarikoitiin valtiolle.

Bolaños oli edeltäjänsä Arnoldo Alemán Lacayon varapresidenttinä. 4. marraskuuta 2001 vaalissa hän löi sandinistien Daniel Ortegan ja aloitti kautensa 10. tammikuuta 2002.

Hän oli Partido Liberal Constitucionalistan jäsen, mutta hajotti sen ja perusti oman APRE-puolueensa. Kautensa alussa hän ajoi korruption vastaista kampanjaa PLC:n johtajaa ja entistä presidenttiä Arnoldo Alemánia vastaa, joka tuomittiin 20 vuoden vankeuteen. PLC:n valta-asema parlamentissa heikensi Bolañosin mahdollisuuksia toteuttaa politiikkaansa.

Syys–lokakuussa 2005 puolestaan liberaali- ja sandinistapuolue ajoivat Bolañosin viraltapanoa. Yhdysvallat uhkasi avun peruuttamisella ja presidentinvaltaa heikentävä perustuslain lisäys lykättiin Bolañosin kauden jälkeen.

## Lähteet

## Aiheesta muualla
* http://www.cidob.org/es/documentacion/biografias_lideres_politicos/america_central_y_caribe/nicaragua/enrique_bolanos_geyer
Elektroninen tanssimusiikki

**Elektroninen tanssimusiikki** (myös dance ja klubimusiikki) eli **EDM** (**''E**lectronic **D**ance **M**usic'') on elektronista musiikkia, jota kuulee yleensä yökerhoissa, radioasemilla ja erilaisissa show-esityksissä. Termillä viitataan useimmiten 1970-luvun lopun disco- ja funk-musiikista kehittyneisiin genreihin. Elektroninen tanssimusiikki jaotellaan kahteen osaan: 4/4-tahtilajissa kulkevat genret (kuten house, tekno, trance ja hard dance) ja rikkobiitti-genret (kuten breakbeat, elektro, drum’n’bass ja dubstep)

Tunnettuja EDM-kappaleita ovat tehneet muun muassa deadmau5, Alan Walker, Martin Garrix, Calvin Harris, Axwell, Swedish House Mafia, Krewella, Avicii, Bob Sinclar, Lasgo, David Guetta, Armin Van Buuren, Diplo ja R3hab.

## Hard dance
Hard dance on ns. "raskasta" elektronista tanssimusiikkia. Hard dancen peruselementti on joka iskulla lyövä bassorumpu ja nopea tempo. Hard dance genrejä on mm. hardcore, hard techno, hard trance, hard house, hard NRG, hardstyle ja niistä kehittyneet tyylilajit ja suuntaukset.

## Aiheesta muualla

* 365Mag -  365Mag is an e-zine about electronic music
* Fantazia Rave Site  -  Dance music information / Profiles and more
* Resident Advisor - RA is an online dance music magazine.
* Intelligent Dance Music Forums - Upfront Dance Music Chat
Harmaaporonjäkälä

**Harmaaporonjäkälä** (*Cladonia rangiferina*, syn. *Cladina rangiferina*) on torvijäkälien sukuun kuuluva jäkälä. Se kasvaa 3–15 senttimetriä korkeaksi. Väriltään se on tuhkan- tai siniharmaa. Latvahaarat ovat ruskettuvia ja ovat käyristyneitä usein samaan suuntaan. Jäkälä on erittäin yleinen koko Suomessa. Se on vallitseva maajäkälä kangasmetsissä, soilla, kalliolla ja tunturikankailla. Harmaaporonjäkälä on yksi porojen tärkeimmistä ravintojäkälistä. Harmaaporonjäkälän jäkäläaineena eli sekundaarisena aineenvaihduntatuotteena esiintyy atranoriinia (C19H18O8) ja fumaariprotoketraarihappoa (C22H16O12).

## Lähteet

## Aiheesta muualla
* Laji.fi: Harmaaporonjäkälä (''Cladonia rangiferina'')
* Luopioisten kasvisto: Harmaaporonjäkälä (''Cladonia rangiferina'')
* UPM Metsä, Metsiemme jäkäliä, sivu 5: Harmaaporonjäkälä (''Cladonia rangiferina'') (pdf)
* UniProt: Taxonomy - ''Cladonia rangiferina'' 
* Consortium of Lichen Herbaria: ''Cladonia rangiferina'' 
* The British Lichen Society: ''Cladonia rangiferina''
Shikishima

**Shikishima** () oli keisarillisen Japanin laivaston Shikishima-luokan pre-dreadnought-taistelulaiva. Yhdessä viiden muun taistelulaivan (*[[Yashima]]*, *[[Fuji (1896)|Fuji]]*, *[[Hatsuse]]*, *[[Asahi (1899)|Asahi]]* ja *[[Mikasa (1900)|Mikasa]]*) kanssa alus muodosti Japanin päätaistelulinjan Venäjän–Japanin sodassa vuosina 1904–1905.

## Taustaa
Vuosien 1894–1895 Kiinan–Japanin sodan jälkimainingeissa Venäjä painosti Japania palauttamaan Liaotungin niemimaan takaisin Kiinalle, minkä seurauksena Japani alkoi kasvattaa omaa sotilasmahtiaan tulevien uhkien varalta. Japani aloitti vuonna 1896 kymmenvuotisen laivastonrakennusprojektin valmistaakseen kuusi taistelulaivaa ja kuusi panssaroitua risteilijää.

## Valmistus
*Shikishima* tilattiin Britanniasta Thames Ironworks and Shipbuilding Companylta Blackwallista vuonna 1897. G. C. Macrow suunnitteli aluksen, joka oli käytännössä Britannian kuninkaallisen laivaston Majestic-luokan aluksen paranneltu versio. Sen köli laskettiin 29. maaliskuuta 1897 ja alus laskettiin vesille 1. marraskuuta 1898. Alus valmistui 26. tammikuuta 1900.

## Palvelus
*Shikishima* osallistui Venäjän–Japanin sotaan ja vaurioitui 9. helmikuuta 1904 Port Arthurin taistelussa. Lisäksi se otti osaa Yalu-joen taisteluun ja Tsushiman salmen taisteluun, jossa alukseen osui kymmenen kranaattia. Alus palveli ensimmäisessä maailmansodassa Japanin kotivesillä ja vuonna 1919 laiva modernisoitiin.

Alus uudelleenluokiteltiin 1. syyskuuta 1921 ”ensimmäisen luokan rannikkopuolustuslaivaksi”. Samalla se siirrettiin sukellusveneiden koululaivaksi. Laivasta poistettiin vuonna 1923 aseistus ja se poistettiin alusluettelosta Washingtonin laivastosopimuksen mukaisesti. Alus luokiteltiin 1. huhtikuuta kuljetusalukseksi. Se pysyi Sasebossa asunto- ja koululaivana.

*Shikishima* kellui yhä Tyynenmeren sodan jälkeen ja oli välttänyt yhdysvaltalaisten ilmahyökkäykset. Alus ei kuitenkaan ollut liikkunut omin voimin yli kahteen vuosikymmeneen, ja lopulta se romutettiin vuonna 1948 Sasebossa.

## Lähteet
*
*
*
*

### Viitteet
Skånemejerier

**Skånemejerier** **Ek**(onomisk) **För**(ening) on ruotsalainen meijerialan yritys, jonka tuotteita viedään myös Suomeen, Tanskaan ja Isoon-Britanniaan. Yhtiön kotipaikka on Malmö. Meijerillä on noin 700 työntekijää. Skånemejerier on ranskalaisen Lactalis-meijerijätin tytäryhtiö.

Suomessa Skånemejerier vastaa myös Oatly AB:n kauramaitotuotteiden markkinoinnista. 

## Tuotteet

Päätuotteita ovat ProViva-juomat ja juustot: Fundo Omega-3, Allerum 17 %, Baron, Glimminge, Marsvinsholm ja MiniMi.

## Lähteet

## Aiheesta muualla
*Skane-Finland 
*Oatly.com
Porin yliopistokeskus

**Porin yliopistokeskus** (, *UCPori*) on Porissa toimiva kahden yliopiston yhteinen yliopistokeskus. Kampusalueella opiskelee noin 1&nbsp;200 opiskelijaa ja työskentelee noin 120 asiantuntijaa. Kampuksen saama rahoitus on vuosittain 8-10 miljoonan euron luokkaa. 

Yliopistokeskuksen toimitilat sijaitsevat arkkitehti August Krookin suunnittelemassa Porin Puuvillassa, entisen Porin puuvillatehtaan tiloissa Pohjoisrannassa Kokemäenjoen rannalla.

## Yliopistoyksiköt
Porin yliopistokeskuksen juuret juontavat vuoteen 1983, jolloin Tampereen teknillinen korkeakoulu aloitti täydennyskoulutuksen Porin koulutus- ja tutkimuskeskuksessa. Nykymuotoinen yliopistokeskus aloitti toimintansa vuoden 2004 alussa.

Nykyään yliopistokeskuksessa on kahden yliopiston toimintoja: Tampereen yliopiston Porin yksikkö sekä Turun yliopiston Turun kauppakorkeakoulun Porin yksikkö, Turun yliopisto digitaalisen kulttuurin, maiseman ja kulttuuriperinnön tutkinto-ohjelma, ja Turun yliopiston lääketieteellisen tiedekunnan opetusterveyskeskus. Aalto-yliopiston toiminta Porin yliopistokeskuksessa päättyi 1.7.2020. 

## Hallintomalli ja palvelut
Porin yliopistokeskuksen koordinaatiovastuu siirtyi 1.1.2025 alkaen Tampereen yliopistolta Turun yliopistolle.

Porin yliopistokeskuksen ylin päättävä elin on kahdesti vuodessa kokoontuva rehtorikokous. Sen puheenjohtajana on koordinaatioyliopiston eli Turun yliopiston rehtori. Porin yliopistokeskuksen johtaja toimii rehtorikokouksessa esittelijänä.

Porin yliopistokeskuksen johtajana toimi ajalla

* 1.8.2004–31.7.2008 HTT, dosentti, Martti Sinisalmi
* 1.8.2008–30.6.2014 YTM eMBA Harri Peltoniemi 
* 1.11.2014–31.8.2018 TkT Jari Multisilta
* 1.8.2018–31.1.2023 TkT Tarmo Lipping
* 1.1.2023– TkT Katariina Yrjönkoski.

Yliopistokeskuksen opiskelijoiden yhteinen opiskelijajärjestö on nimeltään Ylioppilasyhdistys Pointer ry.

Porin ylioppilasyhdistyksen julkaisema Porin ylioppilaslehti Pointti ilmestyy 2–3 kertaa vuodessa.

## Lähteet

## Aiheesta muualla
* Porin yliopistokeskus
Susanna Roine

**Susanna Roine** (s. 8. tammikuuta 1971 Tampere) on suomalainen näyttelijä, joka on tuttu useista MTV3:n viihdesarjoista. Näkyvimmät roolinsa hän on tehnyt Elina Halttusen käsikirjoittamissa sarjoissa ''Parhaat vuodet'' ja *[[Ihmeidentekijät]]*. Susanna Roineen vanhemmat ovat näyttelijät Esko Roine ja Marjukka Halttunen. 

Hän esiintyi Suomen Kansallisteatterissa näytelmässä ''Poltettu oranssi'' yhdessä äitinsä kanssa. 

Susanna Roineella on kolme lasta, vuonna 1994 syntyneet kaksostytöt avioliitosta näyttelijä Kari Väänäsen kanssa sekä vuonna 2003 syntynyt kuopus aviomiehensä Mika Venhovaaran kanssa. Susanna Roine on Epilepsialiiton lähettiläs.

## Lähteet

## Aiheesta muualla
*
Kauniit poliisit

**Kauniit poliisit** on suomalainen punkyhtye, joka aloitti toimintansa vuonna 2001 ja hajosi 2005. Aktiivisen toimintakautensa aikana kotimaan keikkailun lisäksi Kauniit Poliisit teki kaksi ulkomaankiertuetta. Ensimmäisen ”Vitun Saksa” -kiertueen Saksaan ja Itävaltaan. Toinen kiertue ”Bombs not food” ulottui Englantiin, Skotlantiin ja Saksaan. Kauniiden poliisien musiikki on 82-Hardcore-vaikutteista nopeaa punkrockia. Yhtyeen paikoin humoristiset sanoitukset kyseenalaistavat ja pilkkaavat valtamediaa, poliitikoita ja punkkareita itseään. Yhtye on myös tunnettu cover-valinnoistaan, joista kuuluisimmaksi on tullut PMMP:n alkuperäiskappale ”Rusketusraidat”.

Kauniit poliisit teki comebackin 30. huhtikuuta 2008 Tampereen Vastavirta-klubilla alkuperäisessä kokoonpanossaan.

## Diskografia
### Studioalbumit
* 

### Muut julkaisut
* 
* 
* 
* 

## Lähteet

## Aiheesta muualla
*Kauniitpoliisit.com 
*
Tihvinänkarjalaiset

**Tihvinänkarjalaiset** ovat yksi karjalaisryhmistä. He asuttavat Tihvinän Karjalaa, joka on erillinen karjalaisalue Boksitogorskin piirissä Leningradin alueen kaakkoisosissa. Tihvinän Karjalaan kuului enimmillään 14 kylää. Karjalaiskylät sijaitsevat Tšagodajoen yläjuoksun varrella Klimovon kylähallinnon alaisuudessa. Tsaarinvallan aikana karjalaisten asuttama alue kuului Tihvinän kihlakuntaan, ja sitä ennen nämä maat olivat Tihvinän luostarin omistuksessa. Tihvinän karjalaiset ovat säilyttäneet kielensä ja jopa alueen vähälukuinen nuoriso taitaa sitä. Tihvinän karjalaisia on myös muuttanut työn ja opiskelun perässä läheisiin Tihvinän ja Pikalevon kaupunkeihin ja Jefimovskin taajamaan. Kielentutkija Vladimir Rjagojevin arvioiden mukaan 1970-luvulla Tihvinän karjalaisia oli 2 000 henkeä.

## Tihvinänkarjalaisten historia
Karjalaiset ovat eläneet alueellaan jo 400 vuotta. He muuttivat nykyisille asuinalueilleen 1600-luvun alussa Karjalankannakselta Stolbovan rauhan jälkeen. Kannaksen jouduttua luterilaisen Ruotsin vallan alle, alueelta lähti ortodoksista karjalaisväestöä pakoon keskiselle Venäjälle. Suurin osa muutti Tverin alueelle, mutta myös Tihvinään ja Novgorodin seuduille muutti karjalaista väkeä. Tihvinän karjalaiset löysivät uuden kotinsa ilmeisesti jo ennestään tutulta vanhalta kauppatieltä. Tšagodajoki nimittäin laskee Tšagodoštšaan, Tšagodoštša Mologaan, joka taas on Volgan sivujoki. Mologan ja Volgan risteyksessä sijaitsi keskiajalla Holopii gorodok -kauppapaikka, jossa kävi myös karjalaisia kauppiaita.

Perimätiedon mukaan tihvinänkarjalaiset asettuivat ensiksi Opokan kylään, josta he sitten levittäytyivät muualle. Nykyisin Opokan kylää ei enää ole.

## Tihvinän karjalaiskyliä
*Klimovo (kyläkeskus)
*Birtšova (Birjutšovo)
*Gorki (Korgorka)
*Zabilnja (Zabelino)
*Novinka
*Dubrovka
*Selištšä
*Moklokova

## Aiheesta muualla
Miän Karjalua on äijä - Tihvinän Karjalassa
Yliopistokeskus

**Yliopistokeskus** on suomalainen opetusministeriön hallinnoima koulutusorganisaatio, joka koordinoi alueellista yliopisto-opetusta paikkakunnilla, joilla ei ole omaa yliopistoa.  Suomessa on kuusi yliopistokeskusta. Opetusministeriö perusti vuoden 2004 alusta yliopistokeskukset Kajaaniin, Kokkolaan, Lahteen, Mikkeliin, Poriin ja Seinäjoelle. Yliopistokeskuksissa toimii yleensä yksiköitä useasta yliopistosta ja ne antavat yliopistokoulutusta sijaintipaikkakunnallaan.

## Yliopistokeskukset
*Kajaanin yliopistokeskus
*Kokkolan yliopistokeskus
*Lahden yliopistokeskus
*Mikkelin yliopistokeskus
*Porin yliopistokeskus
*Seinäjoen yliopistokeskus

## Lähteet
Northport

**Northport Oy** oli Finnairin ja useiden muiden lentoyhtiöiden matkustajapalveluista sekä matkatavaroiden, rahdin ja postin kuormauksesta huolehtiva yhtiö. Toimintavuosinaan yhtiö palveli vuodessa noin 100&nbsp;000 lentoa ja 8 miljoonaa matkustajaa. Se syntyi Finnair Ground Handling -liiketoimintayksikön toimintojen yhtiöittämisen tuloksena 1. toukokuuta 2004. Sen liikevaihto Suomessa oli tilikautena 2008 64 miljoonaa euroa ja sen palveluksessa oli Helsingissä noin 800 henkeä. Toimitusjohtajana toimi Jukka Hämäläinen 13.8.2007 alkaen. Northport oli Finnairin alakonserni ja sen kokonaan omistama. Northportin toiminta tuotti vuonna 2006 tappiota.

Northport toimi joko itse tai yhteistyökumppaneiden kanssa kaikilla niillä Suomen lentoasemilla, joille Finnair-konsernin lentoyhtiöt lensivät. Lisäksi Northportin tytäryhtiö FinnHandling toimitti maapalveluja Arlandan lentokentällä Tukholmassa ja Northport Norway AS Gardemoenin lentokentällä Oslossa.

Maaliskuussa 2007 Northport Oy myi operoimansa lentoasemien maapalvelutoiminnot Suomessa RTG Ground Handling Oy:lle. Marraskuussa 2007 Northport Oy myi loputkin toimintonsa skotlantilaiselle Menzies Aviationille.

## Lähteet